CELEX: 32022R0663
Language: hu
Date: 2022-04-21 00:00:00
Title: A Bizottság (EU) 2022/663 végrehajtási rendelete (2022. április 21.) az (EU) 2020/761 végrehajtási rendeletének a Paraguayból származó kiváló minőségű marhahúsra vonatkozó vámkontingens mennyisége tekintetében történő módosításáról

2022.4.22.   
               
               
                  HU
               
               
                  Az Európai Unió Hivatalos Lapja
               
               
                  L 121/9
               
            
         A BIZOTTSÁG (EU) 2022/663 VÉGREHAJTÁSI RENDELETE
         (2022. április 21.)
         az (EU) 2020/761 végrehajtási rendeletének a Paraguayból származó kiváló minőségű marhahúsra vonatkozó vámkontingens mennyisége tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet (1) hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre és különösen annak 187. cikke első bekezdésének a) pontjára,
         mivel:
         
                     (1)
                  
                  
                     Az (EU) 2020/761 bizottsági végrehajtási rendelet (2) megállapítja a behozatali és kiviteli engedélyek rendszere alá tartozó mezőgazdasági termékek behozatali és kiviteli vámkontingenseinek kezelésére vonatkozó szabályokat, továbbá hatályon kívül helyez és felvált bizonyos, e kontingenseket megnyitó jogi aktusokat, valamint különös szabályokat állapít meg.
                  
               
                     (2)
                  
                  
                     Nagy-Britannia és Észak-Írország Egyesült Királyságának (a továbbiakban: az Egyesült Királyság) az Unióból való kilépését követően az Unió és az Egyesült Királyság értesítette a Kereskedelmi Világszervezet (WTO) többi tagját arról, hogy a piaci hozzáférésük jelenlegi szintjeit az uniós vámkontingenseknek az Unió és az Egyesült Királyság közötti arányos felosztásával fogják fenntartani. Az említett arányos felosztás módszertanát és az EU-27-nek járó mennyiségeket az (EU) 2019/216 európai parlamenti és tanácsi rendelet állapítja meg (3).
                  
               
                     (3)
                  
                  
                     Az Unió WTO engedményes listájában nem szereplő uniós vámkontingenseket azonban nem kellett volna felosztani.
                  
               
                     (4)
                  
                  
                     Ennek ellenére az (EU) 2019/216 rendelet helytelenül felosztotta az 1149/2002/EK tanácsi rendelet (4) alapján megnyitásra került, a termék tömegében kifejezve 1 000 tonna kiváló minőségű friss, hűtött vagy fagyasztott, az Unió WTO engedményes listájában nem szereplő marhahúsra vonatkozó behozatali vámkontingenst. Mennyiségét 2021. január 1-jétől kezdődői alkalmazással tévesen csökkentették.
                  
               
                     (5)
                  
                  
                     Az (EU) 2022/111 európai parlamenti és tanácsi rendelet (5) módosította az (EU) 2019/216 rendelet mellékletének A. részét azáltal, hogy az arányosan felosztott kontingensek jegyzékéből törölte a Paraguayból származó, friss, hűtött vagy fagyasztott szarvasmarhafélék kiváló minőségű húsára vonatkozó vámkontingensre vonatkozó sort.
                  
               
                     (6)
                  
                  
                     Vissza kell állítani a Paraguayból származó kiváló minőségű marhahúsra vonatkozóan az (EU) 2020/761 végrehajtási rendeletben 09.4455 rendelésszámon szereplő vámkontingens eredeti mennyiségét.
                  
               
                     (7)
                  
                  
                     Az (EU) 2020/761 végrehajtási rendeletet ezért ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/761 végrehajtási rendelet VIII. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2020/761 végrehajtási rendelete (2019. december 17.) az 1306/2013/EU, az 1308/2013/EU és az 510/2014/EU európai parlamenti és tanácsi rendeletnek az engedélyhez kötött vámkontingensek kezelési rendszere tekintetében történő alkalmazására vonatkozó szabályok megállapításáról (HL L 185., 2020.6.12., 24. o.).
         
            (3)  Az Európai Parlament és a Tanács (EU) 2019/216 rendelete (2019. január 30.) az Unió WTO engedményes listájában szereplő vámkontingenseknek az Egyesült Királyság Unióból való kilépése miatt szükséges arányos felosztásáról és a 32/2000/EK tanácsi rendelet módosításáról (HL L 38., 2019.2.8., 1. o.).
         
            (4)  A Tanács 1149/2002/EK rendelete (2002. június 27.) a kiváló minőségű marhahús behozatalára vonatkozó autonóm vámkontingens megnyitásáról (HL L 170., 2002.6.29., 13. o.).
         
            (5)  Az Európai Parlament és a Tanács (EU) 2022/111 rendelete (2022. január 25.) az (EU) 2019/216 rendeletnek a Paraguayból származó kiváló minőségű marhahúsra vonatkozó uniós vámkontingens tekintetében történő módosításáról (HL L 19., 2022.1.28., 1. o.).
      
      
         
            MELLÉKLET
            Az (EU) 2020/761 végrehajtási rendelet VIII. mellékletében a 09.4455 rendelésszámú vámkontingensre vonatkozó táblázatban a „Mennyiség (kg)” sor helyébe a következő szöveg lép:
            
               
                           „Mennyiség (kg)
                           
                        
                        
                           1 000 000  kg kicsontozott hús”